
ΤΕΥΧΟΣ ΤΡΙΤΟ 


Αρ 


. Φύλλου 229 


ΠΕΡΙΕΧΟΜΕΝΑ 

1 Υπουργείο Οικονομικών 

2 Οργανισμοί - Λοιποί Φορείς 


1 ΥΠΟΥΡΓΕΙΟ ΟΙΚΟΝΟΜΙΚΩΝ 

Με την 54/7-2-2018 απόφαση του Υπουργού Οικο¬ 
νομικών, που εκδόθηκε σύμφωνα με τις διατάξεις των 
άρθρων 44 παρ. 2 περ. γ', δ' και η' και 45 παρ. 1, 2 του 
ν. 3086/2002 (Α' 324), και τη σύμφωνη γνώμη του Υπη¬ 
ρεσιακού Συμβουλίου για τους Παρέδρους και τους 
Δικαστικούς Πληρεξουσίους του Ν.Σ.Κ., η οποία διατυ¬ 
πώθηκε με το υπ'αριθμ. 4884/13-12-2017 πρακτικό του, 
προάγεται, κατ'απόλυτη εκλογή, σε κενή οργανική θέση 
Νομικού Συμβούλου του κράτους η Πάρεδρος του Νο¬ 
μικού Συμβουλίου του κράτους Αικατερίνη Γαλάνη του 
Νικολάου (ΑΜ 173), αναδρομικά από 1-9-2017. 

(Αριθμ. βεβ. Υπουργείου Οικονομικών/Γενικής Δι¬ 
εύθυνσης Οικονομικών Υπηρεσιών/Διεύθυνσης Οικο¬ 
νομικής Διαχείρισης, περί ύπαρξης προβλέψεων στον 
προϋπολογισμό εξόδων τρέχοντος οικονομικού έτους: 
26757/26-2-2018). 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


2 ΟΡΓΑΝΙΣΜΟΙ-ΛΟΙΠΟΙ ΦΟΡΕΙΣ 

ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ (Τ.Ε.Ι.) 

Αριθμ. 568 _ 

Προκήρηξη μίας (1) θέσης καθηγητή (πρώτης 
βαθμίδας) με γνωστικό αντικείμενο «Στρατηγι¬ 
κή και επιχειρησιακός σχεδιασμός στο ηλεκτρο¬ 
νικό επιχειρείν» του Τμήματος Διοίκησης Επιχει¬ 
ρήσεων της Σχολής Διοίκησης και Οικονομίας 
του Τ.Ε.Ι. Θεσσαλίας. 

Έχοντας υπόψη: 

1. τις διατάξεις: 

α. των άρθρων 15,16 και 17 του ν. 1404/1983 (Α' 173) 
όπως αντικαταστάθηκαν με τα άρθρα 2, 3 και 4α του 


ν. 2916/2001 (Α' 114) αντίστοιχα, συμπληρώθηκαν και 
τροποποιήθηκαν με το άρθρο 3 του ν. 3027/2002 (Α' 152), 
το άρθρο 8 του ν. 3404/2005 (Α'260) και το άρθρο 20 του 
ν. 3794/2009 (Α' 156), 

β. του ν. 2431/1996 (Α' 175) «Διορισμός ή πρόσληψη πο¬ 
λιτών της Ευρωπαϊκής Ένωσης στην Δημόσια Διοίκηση», 

γ.του άρθρου 11 του ν. 3833/2010 (Α'40) «Προστασία 
της εθνικής οικονομίας-Επείγοντα μέτρα για την αντιμε¬ 
τώπιση της δημοσιονομικής κρίσης, όπως ισχύει, 

δ. των άρθρων 16 [παρ. 3], 19 και 78 [παρ. 3] του 
ν. 4009/2011 (Α' 195) «Δομή, λειτουργία, διασφάλιση 
της ποιότητας των σπουδών και διεθνοποίηση των ανώ¬ 
τατων εκπαιδευτικών Ιδρυμάτων», όπως έχουν τροπο¬ 
ποιηθεί και ισχύουν, 

ε. της παρ. 6 του άρθρου 5 του ν. 4076/2012 (Α' 159) 
«Ρυθμίσεις θεμάτων Ανώτατης Εκπαίδευσης Ιδρυμά¬ 
των και άλλες διατάξεις» όπως αντικαταστάθηκε με 
το άρθρο 48 του ν. 4115/2013 (Α' 24) «Οργάνωση και 
λειτουργία ιδρύματος Νεολαίας και Διά Βίου Μάθησης 
και Εθνικού Οργανισμού Πιστοποίησης Προσόντων 
και Επαγγελματικού Προσανατολισμού και άλλες δια¬ 
τάξεις», 

στ. του άρθρου 70 του ν. 4386/2016 (Α' 83) «Ρυθμί¬ 
σεις για την έρευνα και άλλες διατάξεις» και του άρθρου 
τέταρτου του ν. 4405/2016 (Α' 129) «Κύρωση της από¬ 
φασης του Συμβουλίου 2014/335/ΕΕ, Ευρατόμ για το 
σύστημα των ιδίων πόρων της Ευρωπαϊκής Ένωσης και 
άλλες διατάξεις», 

ζ.του άρθρου 30 του ν. 4452/2017 (Α'17) «Ρύθμιση θε- 
μάτωντου Κρατικού Πιστοποιητικού Γλωσσομάθειας,της 
Εθνικής Βιβλιοθήκης της Ελλάδας και άλλες διατάξεις», 

η. των άρθρων 15 (παρ. 15 ζ'), 21 (παρ. 2 ιδ') και 84 
του ν. 4485/2017 (Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις», 

2. το π.δ. 134/1999 (Α' 132) «Διορισμός ή πρόσληψη 
πολιτών της Ευρωπαϊκής Ένωσης στα Ανώτατα Εκπαι¬ 
δευτικά Ιδρύματα, Τεχνολογικά Εκπαιδευτικά Ιδρύματα 
και λοιπά Νομικά Πρόσωπα Δημοσίου Δικαίου και Δημό¬ 
σιες Υπηρεσίες του χώρου Τριτοβάθμιας Εκπαίδευσης», 

3. το π.δ. 63/2005 (Α' 98) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα», 

4. το π.δ. 83/2013 (Α' 123) «Μετονομασία του Τ.Ε.Ι. 
Λάρισας σε Τ.Ε.Ι. Θεσσαλίας-Μετονομασία Σχολής και 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'229/05.03.2018 


Τμημάτων-Συγχώνευση Τμημάτων-Κατάργηση Παραρ¬ 
τημάτων και Τμημάτων-Συγκρότηση Σχολών του Τ.Ε.Ι. 
Θεσσαλίας», όπως τροποποιήθηκε και συμπληρώθηκε 
με το άρθρο 6 του π.δ. 127/2013 (Α' 190), 

5. το υπ' αριθμ. ΔΙΠΠ/Φ.ΕΠ.11/85/8044/6-5-2011 έγ¬ 
γραφο του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης «προκηρύξεις εξέλιξης 
μελών ΑΕΠ Πανεπιστημίων, ΕΠ ΤΕΙ και ΑΣΠΑΙΤΕ», 

6. την υπ' αριθμ. Φ.122.1/88/119483/Ζ2/20-7-2016 
(ΑΔΑ: 7Α0Λ4653ΠΣ-2Ι3) εγκύκλιο του Υπουργείου Παι¬ 
δείας, Έρευνας και Θρησκευμάτων «Οδηγίες εφαρμο¬ 
γής του ν. 4369 (Α' 27), του ν. 4386/2016 (Α' 83) και του 
ν. 4405/2016 (Α' 129)», 

7. την υπ' αριθμ. Φ.122.1/6/14241/Ζ2/27-01-201 7 
(Β' 225) κοινή υπουργική απόφαση «α) Διαδικασία 
συγκρότησης των εκλεκτορικών σωμάτων των Α.Ε.Ι., 
ρύθμιση θεμάτων εκλογής και εξέλιξης καθηγητών και 
υπηρετούντων λεκτόρων, ανανέωσης και μονιμοποίη¬ 
σης των επί θητεία επίκουρων καθηγητών, ελέγχου νο¬ 
μιμότητας των διαδικασιών αυτών και άλλων θεμάτων 
σχετικά με την εφαρμογή των διατάξεων του άρθρου 19 
του ν. 4009/2011 (Α' 195), όπως ισχύει, και του άρθρου 
4 του ν. 4405/2016 (ΑΊ29). β) Ανάπτυξη και λειτουργία 
ηλεκτρονικού συστήματος ολοκληρωμένης διαχείρισης 
διαδικασιών εκλογής και εξέλιξης καθηγητών και υπηρε¬ 
τούντων λεκτόρων, ανανέωσης και μονιμοποίησης των 
επί θητεία επίκουρων καθηγητών, καθώς και κατάρτι¬ 
σης και τήρησης Μητρώων εσωτερικών και εξωτερικών 
μελών», 

8. την από 09/10/2017 (αρ. πρωτ. Δ.Ε./1110/09-10-2017) 
αίτηση μέλους του Τμήματος Διοίκησης Επιχειρήσεων 
της Σχολής Διοίκησης και Οικονομίας, σχετικά με την 
εξέλιξη του από θέση της βαθμίδας Αναπληρωτή Καθη¬ 
γητή σε θέση Καθηγητή (πρώτης βαθμίδας), 

9. το υπ'αριθμ. 90/07-11-2017 πρακτικό της συνέλευ¬ 
σης του Τ μήματος Διοίκησης Επιχειρήσεων, 

10. την υπ'αριθμ. Φ16/11938/Ζ2/24-01 -2018 υπουργι¬ 
κή απόφαση με την οποία εγκρίθηκε η πίστωση για την 
προκήρυξη της θέσης, 

11. το υπ' αριθμ.ΦΙ 6/12044/Ζ2/24-01 -2018 έγγραφο 
του ΥΠΠΕΘ «ανακοίνωση έγκρισης πίστωσης για την 
προκήρυξη μιας (01) θέσης καθηγητή (πρώτης βαθμί¬ 
δας) του Τ.Ε.Ι. Θεσσαλίας», 

12. το γεγονός ότι υπάρχει κενή οργανική θέση, 

13. την υπ'αριθμ. 201651/Ζ1/21-11-2017 (ΦΕΚ 627/ 
28-11-2017/τ. Υ.Ο.Δ.Δ.) πράξη του Υπουργού Παιδείας 
Έρευνας και Θρησκευμάτων, με την οποία διαπιστώνε¬ 
ται η εκλογή του Ξενοφώντα Σπηλιώτη του Δη μητριού, 
Καθηγητή πρώτης βαθμίδας, ως Πρύτανη τουΤ.Ε.Ι. Θεσ¬ 
σαλίας, αποφασίζει την προκήρυξη μίας (01) θέσης μό¬ 
νιμου τακτικού Διδακτικού Ερευνητικού Προσωπικού 
(Δ.Ε.Π.), ως εξής: 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ 

Μία (1) θέση καθηγητή (πρώτης βαθμίδας) με γνωστι¬ 
κό αντικείμενο «Στρατηγική και επιχειρησιακός σχεδια- 
σμός στο ηλεκτρονικό επιχειρείν». 

Σχετικά με τα προσόντα των υποψηφίων, σημειώνεται 
ότι σύμφωνα με το άρθρο 15 του ν. 1404/1983, όπως 


τροποποιήθηκε, αντικαταστάθηκε και ισχύει, ισχύουν 
τα ακόλουθα: 

1. Προϋπόθεση είναι η κατοχή διδακτορικού διπλώ¬ 
ματος. Η διδακτορική διατριβή και το όλο ερευνητικό 
ή επιστημονικό έργο των υποψηφίων πρέπει να είναι 
συναφή με το γνωστικό αντικείμενο της θέσης που πρό¬ 
κειται να πληρωθεί. 

2. Τα ελάχιστα προσόντα, που απαιτούνται, είναι τα 
ακόλουθα: 

α. Επτά τουλάχιστον έτη επαγγελματικής δραστηριό¬ 
τητας, από τα οποία δύο τουλάχιστον να έχουν διανυθεί 
σε διευθυντικές θέσεις μεγάλων παραγωγικών μονάδων, 
ή, αναλόγως με τη φύση της θέσης που προκηρύσσε¬ 
ται, ισόχρονη εργασία σε αναγνωρισμένα ερευνητικά 
κέντρα ή συμμετοχή με αμοιβή σε οργανωμένα ερευ¬ 
νητικά προγράμματα ή συνδυασμός των ανωτέρω δρα¬ 
στηριοτήτων, αντιστοίχων, σε κάθε περίπτωση, με το 
επιστημονικό επίπεδο και το γνωστικό αντικείμενο της 
θέσης που προκηρύσσεται. Η ανωτέρω επαγγελματική 
δραστηριότητα μπορεί να περιλαμβάνει μέχρι τρία έτη 
αυτοδύναμη διδασκαλία, στην οποία συμπεριλαμβάνε- 
ται τεκμηριωμένη συμβολή στη διαμόρφωση δύο του¬ 
λάχιστον μαθημάτων. Η διδασκαλία αυτή πρέπει να έχει 
πραγματοποιηθεί στο γνωστικό αντικείμενο του τομέα, 
μετά την απόκτηση του διδακτορικού διπλώματος και 
σε Πανεπιστήμια ή Τ.Ε.Ι. ή ομοταγή ιδρύματα του εξω¬ 
τερικού. 

β. Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμος ή πρωτότυπες επιστημο¬ 
νικές μονογραφίες πέρα από τη διδακτορική διατριβή. 
Ένα μέρος των δημοσιεύσεων αυτών μπορεί, κατά την 
κρίση του εκλεκτορικού σώματος, να αντικατασταθεί με 
διεθνές δίπλωμα ευρεσιτεχνίας ή καινοτομίες που έχουν 
εφαρμοστεί στην παραγωγή. 

Το συνολικό ερευνητικό έργο του υποψηφίου πρέπει 
να έχει αναγνωρισθεί διεθνώς για τη συμβολή του στην 
πρόοδο της επιστήμης ή το εφαρμοσμένο έργο του 
πρέπει να έχει αναγνωρισθεί και χρησιμοποιηθεί στην 
παραγωγή. 

3. α. Όπου γίνεται αναφορά σε διδακτορικό δίπλωμα, 
αν πρόκειται για τίτλους ιδρυμάτων εξωτερικού, πρέπει 
ο τίτλος αυτός να έχει αναγνωρισθεί ως ισότιμος προς 
τους αντίστοιχους τίτλους του εσωτερικού. 

β. Ως επαγγελματική δραστηριότητα που απαιτείται 
ως προσόν για την κατάληψη της θέσης, δεν συνυπο¬ 
λογίζεται αυτή που τυχόν αποκτήθηκε κατά τη διάρκεια 
του χρόνου σπουδών για τη λήψη του απαιτούμενου 
διδακτορικού διπλώματος, με σχετική υποχρέωση που 
επιβάλλουν οι σχετικές σπουδές. 

γ. Όπου προβλέπονται αυτοδύναμες δημοσιεύσεις, 
νοούνται και οι δημοσιεύσεις στις οποίες ο υποψήφιος 
είναι ο κύριος ερευνητής. 

4. Μέλη Δ.Ε.Π. δε μπορούν να υποβάλλουν υποψηφι¬ 
ότητα για κατάληψη θέσης ίδιας ή ανώτερης βαθμίδας, 
στο ίδιο ή σε άλλο Τ.Ε.Ι., εάν δεν περάσουν τρία έτη από 
τη δημοσίευση στην Εφημερίδα της Κυβερνήσεως της 
πράξης διορισμού τους στη βαθμίδα που υπηρετούν 
κατά το χρόνο αίτησής τους. 




Τεύχος Γ' 229/05.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

5. Πέρα από τα ειδικά αυτά προσόντα οι υποψήφιοι 
πρέπει να έχουν και τα γενικά προσόντα που προβλέ- 
πονται από τον υπαλληλικό κώδικα για το διορισμό δη¬ 
μοσίων υπαλλήλων. 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ: 

(Ριΐΐρ5://3ρθΙΐ3.ιτιΙηθάυ.9θν.9Γ/) 

1. Αίτηση. 

2. Πτυχία και τίτλοι σπουδών των υποψηφίων. 

3. Διδακτορική διατριβή, όπου αυτή απαιτείται ως 
προσόν. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ.) που να αποδει- 
κνύει τα προσόντα των υποψηφίων. 

7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α'του αρμοδίου Στρατολογι¬ 
κού Γραφείου, από το οποίο να προκύπτει ότι ο ενδια¬ 
φερόμενος δεν έχει στρατολογική ή χρηματική υποχρέ¬ 
ωση και το οποίο θα αναζητηθεί αυτεπάγγελτα από την 
υπηρεσία πριν από την ορκωμοσία, σύμφωνα με την αρ. 
ΔΙΑΔΠ/Α/16425/25-6-2007 (Β' 1055) κοινή υπουργική 
απόφαση. 

Με υπεύθυνη δήλωση του ν. 1599/1986, οι υποψήφιοι 
που δεν έχουν εκπληρώσει τις στρατιωτικές τους υπο¬ 
χρεώσεις ή δεν έχουν απαλλαγεί νόμιμα από αυτές κατά 
το χρόνο υποβολής της υποψηφιότητας τους, δεσμεύ¬ 
ονται ότι θα προσκομίσουν τα σχετικά δικαιολογητικά 
πριν την έκδοση της πράξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους-μέλους 
της Ευρωπαϊκής Ένωσης, για τους οποίους δεν προβλέ- 
πεται όμοιο κώλυμα διορισμού. 

10. Αντίγραφο ποινικού μητρώου δυναστικής χρή¬ 
σης που θα αναζητηθεί αυτεπάγγελτα από την υπηρε¬ 
σία πριν από την ορκωμοσία, σύμφωνα με την με αριθ. 
ΔΙΑΔΠ/Α/22863/16-10-2006 (ΒΊ551) κοινή υπουργική 
απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο δημόσιο ή ιδιωτικό τομέα. 


Τα δικαιολογητικά των στοιχείων 11 και 12 θα κατατε¬ 
θούν από τον υποψήφιο που θα εκλεγεί στη θέση, κατά 
την ημέρα της ορκωμοσίας. 

Όλα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α'της 
παρ. 2 του άρθρου 1 του ν. 4250/2014 (Α'74) ή ακριβή 
αντίγραφά τους. Ομοίως, γίνονται υποχρεωτικά αποδε¬ 
κτά ευκρινή φωτοαντίγραφα από: 

α) αντίγραφα ιδιωτικών εγγράφων τα οποία έχουν επι¬ 
κυρωθεί από δικηγόρο, 

β) τα πρωτότυπα όσων ιδιωτικών εγγράφων φέρουν 
επίσημη θεώρηση και 

γ) αντίγραφα εγγράφων που έχουν εκδοθεί από αλλο¬ 
δαπές αρχές και έχουν επικυρωθεί από δικηγόρο. 

Τα ξενόγλωσσα δικαιολογητικά πρέπει να συνοδεύο¬ 
νται από νόμιμες μεταφράσεις και να έχουν επικυρωθεί 
πρωτίστως από δικηγόρο. 

Οι τίτλοι σπουδών του εξωτερικού πρέπει να συνο¬ 
δεύονται από πράξη ή βεβαίωση του οικείου οργάνου 
με την οποία αναγνωρίζονται ως ισότιμοι προς τους τίτ¬ 
λους που απονέμονται από τα εκπαιδευτικά ιδρύματα 
της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών του Εκλεκτορικού Σώματος 
και της εισηγητικής επιτροπής, καθ' όλη τη διάρκεια της 
διαδικασίας επιλογής ή εξέλιξης. 

Ειδικότερα, οι πολίτες των κρατών-μελών της Ευ¬ 
ρωπαϊκής Ένωσης οφείλουν να υποβάλουν εκτός των 
ανωτέρω δικαιολογητικών και πτυχίο ή μεταπτυχιακό 
τίτλο σπουδών ελληνικού Α.Ε.Ι. ή απολυτήριο ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειαςΔ'επιπέδου από το Κέντρο Ελληνικήςγλώσσας, 
από το οποίο θα αποδεικνύεται η πλήρης γνώση και άνε¬ 
τη χρήση της ελληνικής γλώσσας. 

Οι αιτήσεις των υποψηφίων σε θέσεις εκλογής ή εξέ¬ 
λιξης, μαζί με όλα τα αναγκαία για την κρίση δικαιολο- 
γητικά, υποβάλλονται ηλεκτρονικά στο πληροφοριακό 
σύστημα ΑΠΕΛΛΑ, εντός των προθεσμιών που ορίζονται 
στην κείμενη νομοθεσία δικαιολογητικά που έχουν ήδη 
καταχωρίσει οι υποψήφιοι κατά την εγγραφή τους στο 
γενικό μητρώο και δε χρήζουν επικαιροποίησης, εξαι¬ 
ρούνται από την εκ νέου ηλεκτρονική υποβολή. 

Συμπλήρωση (ηλεκτρονικά) των δικαιολογητικών της 
προκήρυξης μετά την κατάθεση και πρωτοκόλληση των 
αιτήσεων υποψηφιότητας, επιτρέπεται μόνο αν πρόκει¬ 
ται για διασαφητικά στοιχεία που ζητήθηκαν συμπληρω¬ 
ματικά από τα μέλη του Εκλεκτορικού Σώματος και της 
εισηγητικής επιτροπής και αφορούν σε δικαιολογητικά 
που κατατέθηκαν εμπρόθεσμα. 

Η προκαλούμενη δαπάνη, το ύψος της οποίας δεν μπο¬ 
ρεί να προσδιορισθεί, θα καλυφθεί από πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Λάρισα, 27 Φεβρουάριου 2018 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'229/05.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























